Fasciyalar

Fasciyalar (latınsha fascia — baylaw) — hárbir muskuldı qorshap turatuǵın biriktiriwshi toqımadan ibarat perde. Adam hám haywanlardıń aǵzaları, nerv, qan tamırların qorshap, muskullar ushın fassial qap payda etedi. Tayanısh hám tropik wazıypalardı atqaradı. Fasciyalar bir muskuldı ekinshi muskuldan ajıratıp, hár qaysı muskuldıń bólek qısqarıwın támiyinleydi. Fasciyalar, ádette, qabat-qabat muskullardı qorshap turadı.

Sol sebepli olar jaylasqan ornına qaray tereń, orta hám maydan yamasa teri astı fasciyalarına ajıratıladı. Maydan yamasa teri astı Fasciyaları teri astı may qabatında jaylasıp, adamlarda qol, ayaq alaqan terisiniń astında, bastıń shashlı bóliminde aponevrozlardı payda etedi. Fasciyalar qan tamırları hám nervlerge bay. Fasciya medicina ámeliyatında úlken áhmiyetke iye.

 Derekler 
ÓzME, Birinshi tom, Tashkent, 2000-jıl